Animatiks

Animatiks () ir animēts kadru plāns, kuru papildina skaņas dizains. Animatiks būtībā ir kustīgu attēlu virknējums, kuru var veidot ar skicēm, objektiem vai datorgrafiku.Patricia D. Netzley, Encyclopedia of Movie Special Effects. Oryx Press, 2000. 291.lpp

Animatika galvenais uzdevums ir izprast filmas vispārējo kustību un laika plūsmu, lai filmas maketa veidā pārliecinātos par projekta idejas nolasāmību un uzlabojumu nepieciešamību pirms filmas realizācijas uzsākšanas. Šos uzdevumus idejiski veic arī kadru plāns, tomēr tā ir viena lieta, skatīties uz nevainojamu un strukturētu sižeta zīmējumu sēriju, kad to uztveršanai un novērtēšanai ir atvēlēts visas pasaules laiks. Pavisam cita lieta ir ņemt šos pašus zīmējumus un redzēt tos galīgajā kontekstā, kad tie reāllaikā tiek projicēti uz ekrāna.https://www.google.lv/books/edition/Animation_from_Pencils_to_Pixels/oyzBquuOULMC?hl=lv&gbpv=1&dq=animatic&pg=PA175&printsec=frontcover Tony White, Animation from Pencils to Pixels Classical Techniques for Digital Animators. Focal, 2006. 499 .lpp.

Ir vairāki iemesli, kādēļ animatiku izveide ir izdevīga filmu projektu izveidē.
 Ātrā izveidojamība – ar filmas kadru plānu ir pietiekami, lai mākslinieks spētu salikt pats, vai ar speciālu programmatūru automātiski pārvērstu kadru plānu par animatiku. 
 Palīdzība izmaiņu veikšanā – animatika saturs ir skice, nevis galīgais rezultāts, kas nozīmē, ka var noņemt vai pievienot ainu, ja tas ir nepieciešams animācijas sižeta idejas nolasāmībai vai animācijas ritmam.
 Laika un naudas ietaupījums – animācijas vai filmas veidošana ir dārga. Animatiks palīdz iegūt priekšstatu par vizuālā materiāla ritmu un laika sajūtu, pirms ir iztērēti lieki resursi uz konkrētām ainām vai detaļām.
 Noderīgo atskaites punktu veidošana – veidojot filmu projektu ir viegli apmaldīties detaļās un pazaudēt kopējo plānu. Animatiks palīdz koncentrēties uz svarīgākajām detaļām.
 Vienprātības veidošana – animatiks ir pirmā iespēja radīt priekšstatu par filmu projektu mākslinieku komandai vai ieinteresētajām personām. Tas palīdz izvērtēt, cik daudz reālā laika, cilvēku, materiālu, gan nemateriālu resursu būs nepieciešams, lai projektu realizētu. https://www.adobe.com/uk/creativecloud/animation/discover/animatics.html
Adobe. What are animatics and how can I make them? 

 Atsauces 

 Ārējās saites 
 James Chambers. What is an Animatic?

Kategorija:Kino veidošana
Kategorija:Animācija
Kategorija:Filmu un video terminoloģija